TMB โวลุ่มแน่นเข้าตานักลงทุน สินเชื่อเติบโตดี เคาะราคาเป้า 2.8 บ.
โบรกฯชี้ TMB โวลุ่มแน่นเข้าตานักลงทุน สินเชื่อบ้านเติบโตดี กำไรปีนี้ทะลุ 9 พันลบ. เคาะราคาเป้า 2.8 บ.
16 พ.ย. 2560

บล.เคทีบี (ประเทศไทย) ระบุในบทวิเคราะห์ (16 พ.ย.) แนะนำ หุ้นธนาคารทหารไทย จำกัด (มหาชน) หรือ TMB เนื่องจากเริ่มเห็นปริมาณการซื้อขายของ TMB สูงขึ้น โดยมองว่าตลาดจะให้ความสนใจกับหุ้นกลุ่มแบงก์ในวันนี้ ฝ่ายวิเคราะห์มองสินเชื่อของ TMB เติบโตได้ดีโดยการเพิ่มขึ้นส่วนใหญ่มาจากสินเชื่อบ้านเป็นหลักคาดกำไรสุทธิปี 2017 ที่ 9,044 ล้านบาท (+10% YoY) และปี 2018 ที่ 9,901 ล้านบาท (+10% YoY) ให้ราคาเหมาะสมที่ 2.80 บาท